Sara Azmeh Rasmussen

Sara Mats Azmeh Rasmussen (født 10. januar 1973 i Damaskus) er en norsk aktivist, feminist, spaltist i Aftenposten, foredragsholder og skribent som tidligere var koordinator i Liberalt Laboratorium.. Hun er av syrisk opphav og kaller seg selv kulturell muslim"Hadia, Sara og Ane vil redde verden", Veslemøy Hvidsteen, NRK, 1. oktober 2007 og er en lesbisk transperson. Hun arbeider bl.a. for muslimske kvinners, homofiles og transpersoners rettigheter.

Hun har i en tidligere periode bekjent seg som kristen"Frihet er å få være meg selv", Janne Kjellberg og Knut Reidar Andresen, NRK Verdibørsen, 25. mars 2010

Hun ble norgeskjent da hun på Kvinnedagen 8. mars 2009 brente en hijab for å protestere mot det hun på forhånd hadde proklamert er diskriminerende koder i det religiøse hodeplagget.  Rasmussen uttalte ifm brenningen av hijaben at «Muslimske kvinner som blir oversett og ignorert av kvinnebevegelsen i Norge, og også i solidaritet med kvinner i muslimske land». Brenningen skapte umiddelbare reaksjoner under demonstrasjonen og Rasmussen ble bl.a. bombardert med snøballer. Dagen etter mottok hun trusler. Saken fikk internasjonal omtale og ble rapportert gjennom media i bl.a. Canada  og Russland. 

31. januar 2011 startet hun en sitteaksjon utenfor lokalene til Islamsk Råd Norge (IRN) i Oslo i protest mot at rådet ikke tar klart avstand fra dødsstraff mot homofile. Med seg hadde hun en plakat med teksten «Frihet og verdighet for homofile og transpersoner» skrevet på norsk og arabisk. På sin tredje dag fikk hun besøk av stortingspolitiker Arild Stokkan-Grande som berømte Rasmussen for belastningen hun påtok seg og kalte aksjonen hennes for en frihetskamp anno 2011.Azmeh Rasmussen sitter utenfor Islamsk Råd i protest   Vårt Land, 2. februar 2011 Samme dag, 2. februar, publiserte rådet en pressemelding på sine nettsider hvor rådet skrev at de hverken ønsker eller søker dødsstraff for homofile, og at de tar avstand fra trakassering av homofile.IRNs standpunkt om homofili  Islamsk Råd Norge,  2. februar 2011 Rasmussen mente at rådets standpunkt ikke var konkretisert nok ettersom pressemeldingen ikke eksplisitt sier at IRN er i mot dødsstraff for homofili. Dette fikk hun støtte for i fra organisasjoner som LLH, Human-Etisk Forbund, og Homonettverket. IRN på sin side mente å ha gitt tydelig uttrykk for sitt syn på homofile og dødsstraff. På sin fjerde dag innledet Rasmussen sultestreik mot at rådet ikke tar klart avstand fra dødsstraff mot homofile.

Hun ble tildelt Fritt Ords Pris for 2012, med begrunnelsen: «Sara Azmeh Rasmussen tildeles Fritt Ords Pris for 2012 for sitt modige og kompromissløse engasjement for individets ukrenkelighet, for ytringsfrihet og religionskritikk». Samme år ga hun ut den selvbiografiske romanen Skyggeferden.

Rasmussen har flyttet tilbake til fødelandet Syria, og har skrevet i Klassekampen om krigserfaringer derfra.

 Bibliografi 
 Skyggeferden (2012), Humanist forlag, ISBN 9788292622865

 Referanser 

 Eksterne lenker 
  «Friheten er ikke bare hvit», artikkel av Rasmussen i Aftenposten
 Fritt Ord-vinner publiserer Muhammed-karikatur
 Damascus in my heart الشام بالقلب, Sara Azmeh Rasmussens blogg

Kategori:Personer fra Damaskus
Kategori:Forkjempere for skeives rettigheter
Kategori:Norske kvinnesaksforkjempere
Kategori:Norske aktivister
Kategori:Mottakere av Fritt Ords Pris
Kategori:Migranter til Norge